अनिल विज बोले, गुरमेहर के समर्थक पाकिस्तानी, देश से बाहर फेंक दो
एसजीपीसी साथ, समर्थन में आप का मार्च
भास्कर न्यूज| जालंधर/नई दिल्ली
शहीदकीबेटी गुरमेहर कौर मामले में सियासत जारी है। बुधवार को बीजेपी के एक और मंत्री ने कंट्राेवर्शियल बयान दिया। हरियाणा के खेल मंत्री अनिल विज ने कहा कि जो भी लोग गुरमेहर कौर का समर्थन कर रहे हैं, वे पाकिस्तान समर्थक हैं और उन्हें देश से बाहर फेंक देना चाहिए। वहीं, गुरमेहर के दादा कमलजीत सिंह ने बुधवार को जालंधर के डीसी से मुलाकात कर पोती को धमकी देने वालों को गिरफ्तार करने की मांग की। इसी दौरान मीडिया की खबरों के आधार पर पुलिस कमिश्नर ने दो महिला कांस्टेबल को गुरमेहर की सुरक्षा में लगा दिया। उन्होंने डीसी से कहा कि जिन लोगों ने सोशल मीडिया पर मेरी पोती को धमकियां दी हैं, उन्हें गिरफ्तार करें। डीसी केके यादव ने कहा कि वह उनकी डिमांड को दिल्ली सरकार में अथाॅरटीज के सामने रखेंगे। कमलजीत ने कहा कि गुरमेहर के बयानों को तोड़-मरोड़ दिया। गुरमेहर की पढ़ाई के दौरान कोई अप्रिय घटना घटे, इसलिए डीसी यादव से सुरक्षा की मांग की है। वहीं, एक बार फिर गुरमेहर मीडिया के सामने आईं।
वीरू पलटे, कहा- वह सिर्फ मजाक था, गंभीर बोले- मजाक उड़ाने वाले गलत... पढ़ें | पेज 10
गुरमेहर कौर अब कंट्रोवर्सी से बच रही हैं। मीडिया से दूरी बनाकर रखी है। हालांकि, जालंधर में एक बार फिर मीडिया से रूबरू हुई, कहा- अब मैं दिल्ली जाकर पढ़ाई करूंगी। उन लोगों का थैंक्यू ...जिन्होंने मेरा साथ दिया। विरोध करने वालों से नहीं डरती हूं। दरअसल, गुरमेहर के घर होने के बारे में जैसे ही मीडिया को जानकारी मिली थी, सभी चैनलों के पत्रकार उनके घर के बाहर तैनात थे। गुरमेहर के एक रिश्तेदार उन्हें मिलने आए थे। उनके जरिए गुरमेहर घर से बाहर आईं। उन्होंने चंद पल ही बात की। उनकी कोशिश ये थी कि एक छोटी सी बात के साथ मीडिया का जमावड़ा खत्म हो जाएगा। वहीं, पुलिस ने उन्हें दो महिला बाॅडीगार्ड दे दी हैं। दिल्ली में सेफ्टी का प्रबंध वहीं की सरकार करेगी।
ऐसे शुरू हुई कंट्रोवर्सी...
लेडीश्रीराम कॉलेज की स्टूडेंट गुरमेहर ने सोशल मीडिया पर एबीवीपी के खिलाफ अभियान शुरू किया था। यह अभियान 22 फरवरी को दिल्ली विश्वविद्यालय के राजमस कॉलेज के बाहर हुई हिंसा के बाद शुरू किया गया। इस हिंसा में एबीवीपी कार्यकर्ताओं पर छात्रों और शिक्षकों पर हमला करने का आरोप है। हत्या और रेप की धमकी कई केंद्रीय मंत्रियों की आलोचना का सामना करने के बाद शहीद सेना अधिकारी की बेटी गुरमेहर कौर ने मंगलवार को अभियान से खुद को हटा लिया।
आप का गुरमेहर के समर्थन में मार्च आज
गुरमेहरकौर के समर्थन में आम आदमी पार्टी 2 मार्च को सुबह 11 बजे जालंधर सिटी में एबीवीपी के खिलाफ मार्च निकालेगी। ये मार्च देश भगत यादगार हाल से शुरू होगा।
एबीवीपी मानवता विरोधी
एसजीपीसीभी गुरमेहर कौर के समर्थन में उतर आई है। कमेटी ने गुरमेहर को मिल रही धमकियों की निंदा करते हुए कहा कि एबीवीपी की सोच मानवता विरोधी है। कमेटी के प्रधान प्रो. किरपाल सिंह बडूंगर ने कहा कि देश के भीतर बसने वाले हर धर्म के बाशिंदे की आजादी का अधिकार सुरक्षित रखना चाहिए, खास करके लड़कियों की सुरक्षा को लेकर तुरंत कार्रवाई होनी चाहिए।
hin_Deva hne_Deva bho_Deva hin_Deva hin_Deva hin_Deva kas_Deva hin_Deva hin_Deva bho_Deva mag_Deva hin_Deva